Bann zinvité-déor
Bann zinvité-péi
Foto-vidéo
Mémoir nout Kabar
Kabarliv 2014
Posted on 8 avril 2018 9 avril 2018 by Kabarlire
Bann marmay lékol : « Nou lé la ! »
Lané 2016, lékipe lo Kabarliv/Kabarlire i arnouvèl in Salon-lo-livre-kréol. In vré paryaje dessi lavnir !
In paryaje po vréman !
Fé vnir, pou lo livre kréol, demoune par milié, prèsk toute bann zéditèr La Rényon, in takon zékrivène-zékrivin, rakontèr zistoir, slamèr rényoné – ajoute ansanm bann dalon déor : La Guyane (po lo plus loin), Lil Moris (po lo plus pré), Rodrig, Séshèl, Guadloupe, Martinik, Ayiti.
Aprésa, done la possibilité diskite èk in bon-pé zékrivène-zékrivin ; fé kado demoune in bann kabar gratuite : shanté, zistoir, fonnkèr, slam, pièsse téate…
Ek in pti bidjé, si ou i argarde bien…
Té konmsi ou i éssèye travérse la mer dann in kok-pistashe.
Pourtan, sa, nou la-fé, lané 2014. Sa, nou la-arnouvèl en 2016. Par in dévouman, in travay bénévol konm i oi pa bon-pé dann domène la kultir : okène poèt, okène romansié, okène shantèr, okène mizisien, okène komédien la-pa fé pèye ali. Parèy po bann zorganiztèr.
Lé vré néna bezoin soutien po organize in maniféstasyon konm sa-la : la ville le Port, la médiathèque Benoîte Boulard, lo « Théâtre sous les Arbres » la-ède Lofis. San in finansman la DAC oI, la Région, lo Département, plizir komine biling, noré pa fé rien non-pli.
Parèy ke sèt 2014, Kabarliv 2016 la-anbale bann marmay skolèr. Par santène, marmay-lékol, marmay-kolèje, marmay-lycé la fé lo troi konkour déssin, ti-komik, slam. Troi konkour té baze dessi Zistoir Tikok, lo liv Christian Fontaine. Lo rézilta té tèlman gayar ke Lofis, po mète anlèr travay bann marmay-la, la-désside pibliye in séléksyon dann 2 liv : Tikok dann kèr lékol èk Tikok dann kér kolèj.
Pou son dézièm Kabarliv la kréolité, an 2016, Lofis la-désside fé lomaje 2 gran zarboutan la mizik èk lékritir kréol : Maxime Laope ek Christian Fontaine. Christian Fontaine ke li vien reédite lo Zistoir Tikok.
Bann partissipan an 2016 :
Previous PostPrevious Kabarliv 2014